
שלום רב,

להלן מענה לבקשתך מיום  19.1.2017  לקבלת מידע בהתייחס למתחם בשולי שכונת ג'בל מוכאבר:
1. בהתייחס למידע המבוקש בסעיף 4 א' בפנייתך:

1. מבדיקת הליכי התכנון בלשכת התכנון מחוז ירושלים לגבי השטח נשוא בקשתך עולה כי:

· ע"פ תכנית המתאר המחוזית למחוז ירושלים המאושרת-תממ 1/30, השטח בתחום זה מיועד לפיתוח עירוני. 
· ע"פ תכנית מתאר 2000 שהוחלט על הפקדתה השטח מיועד לאזור מגורים עירוני מוצע. 
· ע"פ תכניות מקומיות מאושרות מיועד השטח בחלקו לדרך/ טיפול נופי (על פי תכנית 4585/ו)  וחלקו מיועד לנוף פתוח (ע"פ תכנית 2683 א'). 
· השטח כלול בתחום תכנית אב "ערב סווחרה" ועקרונית ניתן להגיש בו תכנית מפורטת (בשטח מינימאלי של 50 דונם ותנאים נוספים), אך לא ידוע לנו על קידום תכנית מפורטת כלשהיא בהתאם לתכנית האב בתחום נשוא הפנייה.   

2. מידע בהתייחס להליכי רישוי אמור להימצא ביחידת מהנדס העיר ירושלים. לפיכך, בקשה זו נדחית בהתאם לסעיף 8 (3) לחוק חופש המידע: המידע אינו מצוי ברשות.

2. בהתייחס למידע המבוקש על ידך בסעיף 4 ב' בפנייתך לגבי הליכי האכיפה שננקטו כנגד הבנייה ו/או השימוש המנוגדים לחוק בשטח זה, בהתאם לסעיף 8 (5) לחוק חופש המידע ואף שהמידע המבוקש נוצר בידי רשות ציבורית אחרת,  הוחלט לקבל את בקשתך ולהעביר אליך את התייחסות יחידת הפיקוח המחוזית, אשר המידע מרוכז על ידה. 

3. בהתייחס להליכים משפטיים (סעיף 4 ג' בפנייתך) אלו מנוהלים על ידי המחלקה להנחיית תובעים מוסמכי היועץ המשפטי לממשלה בפרקליטות, ולא על ידי מינהל התכנון. לפיכך, בקשה זו נדחית בהתאם לסעיף 8 (5) לחוק חופש המידע: המידע נוצר בידי רשות ציבורית אחרת, ואין בהפניית המבקש לאותה רשות כדי להכביד הכבדה בלתי סבירה.

